
О Б Щ И Н А   Р А З Г Р А Д

З А П О В Е Д


№РД-692

гр. Разград 25.06.2026 г. 



На основание чл. 44, ал. 2 във връзка с ал. 1, т. 4 и т. 8 от Закона за местното самоуправление и местната администрация, във връзка чл. 19, ал. 1, т. 2 от Наредба №12 на Общински съвет Разград за организацията на движението по общинските пътища и улици на територията на Община Разград, чл. 4, ал. 4 от Наредба № 1 на Общински съвет Разград за обществения ред на територията на Община Разград, чл. 73 и чл. 74 във връзка с чл. 60, ал. 1 от Административнопроцесуалния кодекс и Докладна записка с вх. №93-00-243/08.06.2026 г. от Николай Цонев кмет на с. Гецово, с която кмета на Община Разград е уведомен за провеждането на Петнадесетия традиционен капански събор в село Гецово на 04.07.2026 г., поради което възниква необходимост от въвеждане на временна организация за безопасност на движението (ВОБД) на 04.07.2026 г. по улица „Иван Вазов“ в с. Гецово. Издаването на общия административен акт е наложително и неотложно поради необходимостта от осигуряване на живота, здравето и имуществото на гражданите, както и за опазване на обществения ред. ВОБД се въвежда във връзка с провеждането на Петнадесетия традиционен капански събор в село Гецово. 
Поради изложеното на основание чл. 73 от АПК разпоредбите на чл. 66, ал. 1 и ал. 2 и чл. 69 от АПК относно уведомяването за предстоящото издаване на заповедта, форми и срока за участие на заинтересованите лица в производството по издаване на заповедта не следва да бъдат спазени, като вместо това съображенията за издаването ѝ ще бъдат оповестени в хода на изпълнението на същата.
Като взех предвид необходимостта от осигуряване на мерки за безопасността на движението при извършване на дейности, създаващи затруднения за осъществяването му, 

З А П О В Я Д В А М:

1. За провеждане на Петнадесетия традиционен капански събор в с. Гецово на 04.07.2026 г. за времето от 13:00 до 22:20 ч. да се въведе временна организация за безопасност на движението (ВОБД) по ул. „Иван Вазов“ в участъка от кръстовището с ул. „Патриарх Евтимий“ до кръстовището с ул. „Георги Дамянов“.
2. Въвеждането и поддържането на ВОБД да се извърши от Николай Цонев кмет на село Гецово. 
3. По т. 1 движението на ППС-та да се осъществява по обходните улици в съответствие с правилата за движение както следва: по ул. „Патриарх Евтимий, ул. „Бели Лом“ и ул. „Георги Дамянов“.
4. Началника на Районно управление – Разград при ОДМВР – Разград да създаде необходимата организация за опазване на обществения ред при провеждане на Петнадесетия традиционен капански събор за времето от 13:00 до 22:00 ч.
5. Изпълнението на пиротехническа програма с увеселителни фойерверки по време на събора да се извършва при спазване разпоредбата на чл. 53 от Закона за оръжията, боеприпасите, взривните вещества и пиротехническите изделия. 
6. На основание чл. 73 и чл. 74 във връзка с чл. 60, ал. 1 от Административнопроцесуалния кодекс (АПК) допускам предварително изпълнение на настоящата заповед от деня на издаването ѝ, като съображенията за издаването ѝ са оповестени в мотивите на същата.
7. Контролът по изпълнението на настоящата заповед възлагам на г-жа Хабибе Расим – заместник-кмет на Община Разград по „Строителство и устройство на територията“.
8. Заповедта да се публикува на интернет страницата на Община Разград и да се постави на информационните табла в сградата на кметство село Гецово.

Настоящата заповед да се връчи по принадлежност за сведение и изпълнение.

Заповедта да се изпрати по служебната електронна поща на зам.-кмета г-жа Хабибе Расим.

Настоящата заповед подлежи на оспорване по реда и в срока по АПК пред Административен съд Разград, а разпореждането, с което се допуска предварително изпълнение, може да се обжалва чрез административния орган пред съда в тридневен срок от съобщаването му, независимо дали административният акт е бил оспорен




ПОЛИНА ИВАНОВА
заместник кмет и изпълняващ функциите 
на кмет на община Разград
определена със Заповед №1480/ 28.11.2023 г.
на кмета на Община Разград

